b'\n_START_ARTICLE_\nTkanina\n_START_PARAGRAPH_\nTkanina je tekstilni izdelek, narejen s tkanjem. Za njeno izdelavo sta potrebna dva, pravokotno se kri\xc5\xbeajo\xc4\x8da sistema niti (osnovne niti in votkovne niti). Tkanine so lahko iz naravnih vlaken rastlinskega izvora (bomba\xc5\xbe, lan) in vlaken \xc5\xbeivalskega izvora (svila, volna) ter umetnih sinteti\xc4\x8dnih vlaken ali me\xc5\xa1anice naravnih in sinteti\xc4\x8dnih vlaken. Poznamo ve\xc4\x8d vrst tkanin in vezav. Tkanina se med seboj razlikuje po na\xc4\x8dinu vezave.'